# data[].attributes.headline
สถานที่ท่องเที่ยวจัง

# data[].attributes.body
สถานที่ท่องเที่ยวจังหวัดมุกดาหาร
หอแก้วมุกดาหาร
1. หอแก้วมุกดาหาร เฉลิมพระเกียรติกาญจนาภิเษกเป็นอีกหนึ่งสถานที่ท่องเที่ยวที่เป็นเหมือนสัญลักษณ์ของจังหวัดมุกดาหาร สำหรับสถานที่ดังกล่าวมีลักษณะเป็นหอคอยรูปทรงกระบอก มีทั้งหมด 7 ชั้นตั้งโดดเด่นเป็นสัญลักษณ์ประจำเมืองก็ว่าได้ ก่อตั้งขึ้น เพื่อเป็นการเฉลิมพระเกียรติเนื่องในวโรกาส พระบาทสมเด็จพระเจ้าอยู่ห้วทรงครองราชย์ครบ 50 ปี หอแก้วมุกดาหารมีลักษณะ เป็นหอคอยรูปทรงกระบอก มีความสูง 65.50 เมตร เส้นผ่าศูนย์กลางตัวแกนหอคอย 6 เมตร ส่วนฐานมีลักษณะเป็นอาคาร 2 ชั้น ทรงเก้าเหลี่ยม แทนความหมายถึงรัชกาลที่ 9  เป็นหอคอยสูงใหญ่ที่ทันสมัยแห่งหนึ่ง ความสูง 65.50 เมตร มีทั้งหมด 7 ชั้น มีการจัดโชว์นิทรรศการชนเผาในอดีตที่อาศัยอยู่ในจังหวัดมุกดาหาร ทั้ง 8 เผาและสามารถชมทัศนีภาพของลำนำโขงและประเทศเพื่อนบ้าน สปป.ลาว สามารถมองเห็นวิวทิวทัศน์รอบเมืองได้ 360 องศา ประกอบด้วย

- หอชมวิว จะอยู่ด้านล่างถัดจากยอดโดม เป็นพื้นที่รูปวงกลม ผนังโดยรอบเป็นกระจกใส ภายในติดเครื่องปรับอากาศ เป็นจุด ชมทิวทัศน์ซึ่งอยู่สูงจากพื้น 50 เมตรมองเห็นภูมิทัศน์ได้รอบตัวเมือง ทั้งยังเป็นจุดชมพระอาทิตย์ตกที่สวยงามมากอีกด้วย

- แกนหอคอย สูง 29.6 เมตร มีบันไดทั้งสิ้น 321 ขั้น กว้างขนาดเส้นผ่าศูนย์กลาง 6 เมตร จะมีช่องลิฟต์และบันไดเวียนสำหรับ อำนวยความสะดวกแก่ประชาชนในการขึ้นไปยัง หอชมวิว โดยมีชานพักเป็นช่วง ๆ

- ส่วนฐาน หอแก้วมุกดาหาร มีลักษณะเป็นอาคาร 2 ชั้น ทรง 9 เหลี่ยม ชั้นแรก จัดแสดงเครื่องมือเครื่องใช้ในการดำรงชีวิต ชาวมุกดาหาร ชั้น 2 จัดแสดงเกี่ยวกับประวัติเมืองมุกดาหาร วัตถุโบราณ ภาพถ่ายเก่า ตลอดจนเครื่องแต่งกายชาวไทยพื้นเมือง 8 เผ่า

- ความพิเศษอยู่ที่ชั้น 6 จะมีกล้องส่องทางไกลเพื่อชมวิวสามารถมองเห็นทัศนียภาพโดยรอบอย่างชัดเจน บนจุดสูงสุด เป็นที่ ตั้งของ "ลูกแก้วมุกดาหาร" ลักษณะกลมสีขาวหมอกมัวจากประเทศเยอรมนี มีสิ่งอำนวยความสะดวกให้บริการคือ ลิฟต์
เว็บไซต์ :  https://youtu.be/Ve6zePm9G0M

# data[].attributes.headline
สถานที่ท่องเที่ยวจัง

# data[].attributes.body
สถานที่ท่องเที่ยวจังหวัดมุกดาหาร
2. สะพานมิตรภาพไทย-ลาวแห่งที่ 2 (มุกดาหาร-สะหวันนะเขต)
สะพานมิตรภาพไทย-ลาว แห่งที่ 2 ตั้งอยู่ในจังหวัดมุกดาหาร เป็นสะพานข้ามแม่น้ำโขงเชื่อมต่อระหว่าง เมืองมุกดาหาร กับ เมืองไกสอนพมวิหาน แขวงสะหวันนะเขต สาธารณรัฐประชาธิปไตยประชาชนลาว และเป็นส่วนหนึ่งของเส้นทางพัฒนาเศรษฐกิจลุ่มน้ำโขง ซึ่งเริ่มจากประเทศพม่า ผ่านไทย ลาว และสิ้นสุดที่เวียดนาม(East West Economic Corridor : EWEC) มีความยาวประมาณ 2 กิโลเมตร ก่อสร้างเมื่อเดือนมกราคม พ.ศ.2546 และมีพิธีเปิดอย่างเป็นทางการ เมื่อวันที่ 20 ธันวาคม พ.ศ.2549

นักท่องเที่ยวที่ต้องการข้ามไปยังฝั่งสาธารณรัฐประชาธิปไตยประชาชนลาว สามารถติดต่อทำบัตรผ่านแดนชั่วคราว หรือหากมีพาสปอร์ตอยู่แล้ว สามารถยื่นหนังสือเดินทางตรวจลงตราและผ่านพิธีการเข้าเมืองที่ด่านตรวจคนเข้าเมืองมุกดาหาร โดยสามารถเดินทางโดยรถยนต์หรือรถโดยสารประจําทางจากสถานีขนส่งมุกดาหาร  มีรถออกทุกชั่วโมง ตั้งแต่เวลา 07.00-18.00 น. ค่าโดยสารวันธรรมดา 45 บาท วันเสาร์-อาทิตย์ 50 บาท และจากแขวงสะหวันนะเขต มีเส้นทางหมายเลข 9 เชื่อมต่อไปยังประเทศเวียดนามได้
เว็บไซต์ :  https://youtu.be/QwYUcApebFU

# data[].attributes.headline
สถานที่ท่องเที่ยวจัง

# data[].attributes.body
สถานที่ท่องเที่ยวจังหวัดมุกดาหาร
3. วัดภูมโนรมย์ หรือ วัดรอยพระพุทธบาทภูมโนรมย์
วัดภูมโนรมย์ อยู่ห่างจากตัวเมืองมุกดาหารประมาณ 5 กม. มีเนื้อที่ประมาณ 100 ไร่ อยู่ในเขตพื้นที่ของอุทยานแห่งชาติมุกดาหาร มีพืชพันธ์ไม้หายากหลายชนิด เช่น ต้นช้างน้าว ผัหวาน ที่ในอดีต ชาวบ้านแถบนั้นจะขึ้นภูเก็บผักหวานกัน

อยู่ในเขตอำเภอเมืองมุกดาหาร เป็นภูเขาที่มีความไม่สูงมากนัก มีพืชพันธุ์ไม้หลายชนิดที่หายาก เช่น ต้นช้างน้าว ดอกไม้ประจำจังหวัด ผักหวาน นอกจากนั้นยังเป็นที่ตั้งวัดรอยพระพุทธบาทภูมโนรมย์ เป็นวัดเก่าแก่ มองเห็นทิวทัศน์ของจังหวัดมุกดาหาร แม่น้ำโขง และแขวงสะหวันนะเขต สปป.ลาว ภายในบริเวณวัดมีรอยพระพุทธบาทจำลอง สร้างขึ้นจากหินทราย กว้าง 80 เซนติเมตร ยาว 1.8 เมตร และขณะนี้จังหวัดมุกดาหารยังอยู่ระหว่างการก่อสร้างพระพุทธรูปเฉลิมพระเกียรติพระบาทสมเด็จพระเจ้าอยู่หัว รัชกาลที่ 9 เนื่องในโอกาสมหามงคงเฉลิมพระชนมพรรษา 7 รอบ 5 ธันวาคม 2554 เป็นพระพุทธรูปบางมารวิชัย ขนาดหน้าตัก 39.99 เมตร สูง 59.99 เมตร รวมความสูงจากฐานถึงยอดเศียร 84 เมตร โดยได้รับการสนับสนุนงบประมาณจากรัฐบาล 75 ล้านบาท และเงินบริจากจากพุทธศาสนิกชนทั่วไปอีกจำนวนหนึ่ง

และมีแลนด์มาร์คเพิ่มเติม "องค์พญาศรีมุกดามหามุนีนีลปาลนาคราช" แลนด์มาร์คใหม่ของมุกดาหาร เพิ่งสร้างเสร็จและทำพิธีบวงสรวงไปเมื่อไม่กี่วันที่ผ่านมา

วัดรอยพระพุทธบาทภูมโนรมย์ ห่างจากตัวเมืองมุกดาหารไปทางทิศใต้ ประมาณ 5 กิโลเมตร ไปตามเส้นทางมุกดาหาร-ดอนตาล

เว็บไซต์ : https://youtu.be/q9q9trHDj2k